Εξόργισε η αμφίεση του υπουργού Εθνικής Άμυνας, του Πάνου Καμμένου, με στρατιωτική στολή κατά τη διάρκεια της επίσκεψής του στο Καστελόριζο για τα εγκαίνια 17 οικίσκων που έχουν κατασκευαστεί στο νησί για τις ανάγκες των στελεχών των Ενόπλων Δυνάμεων.

Τον κ. Καμμένο, ο οποίος φορούσε στολή που έφερε διακριτικά των δυνάμεων υποβρυχίων καταστροφών (ΟΥΚ) συνόδευαν ο αρχηγός ΓΕΣ αντιστράτηγος Βασίλειος Τελλίδης, ο αρχηγός ΓΕΕΘΑ ναύαρχος Ευάγγελος Αποστολάκης, και ο αρχηγός του Λιμενικού Σώματος αντιναύαρχος Σταμάτης Ράπτης.

Ωστόσο οξεία ήταν η επίθεση που δέχθηκε ο υπουργός Εθνικής Άμυνας από απόστρατο στρατηγό, ο οποίος με ανοιχτή επιστολή του που δημοσιεύτηκε στην προσωπική του σελίδα στο Facebook του ασκεί δριμεία κριτική για τη συνήθεια που έχει ο κ. Καμμένος να εμφανίζεται και να φωτογραφίζεται με στρατιωτικές στολές.

Ειδικότερα ο κ. Ιωάννης Δρακωνάκης, Αντιστράτηγος ε.α, επίτιμος Διοικητής της 1ης Μεραρχίας αναφέρει μεταξύ άλλων: «Αξιότιμε κ. Υπουργέ με ποιό ηθικό δικαίωμα φοράτε στολή; Θεωρείτε, ότι οι υφιστάμενοι σας θα σας θεωρήσουν ¨δικό" τους, επειδή φορέσατε στολή;» λέει και προσθέτει: «Αισθάνεστε τα G στο σώμα σας που νιώθουν οι ήρωες πιλότοι μας; Αισθάνεστε την πίεση του νερού και το άγχος της μοναξιάς του βατραχανθρώπου, που κολυμπά εν καταδύσει με μόνο σύντροφο την πυξίδα και το φόρτο του;».

«Όλοι αυτοί που κόσμησαν τους ώμους και το στήθος τους με διακριτικά, έχουν θυσιάσει πολλά, που εσείς δεν τα έχετε δεί ούτε στον ύπνο σας» συνεχίζει ο κ. Ιωάννης Δρακωνάκης σε μια μακρά ανοιχτή επιστολή η οποία αναλυτικά έχει ως εξής: